**Татар гомуми белем бирү оешмаларында укучылар өчен татар әдәбиятыннан олимпиада сорауларына җаваплар**

**(муниципаль тур, 2016-2017 уку елы) 7 нче сыйныф**

**Башкару вакыты – 3 сәгать**

**Гомуми балл - 100**

1. **Теоретик блок (35 балл).**

1. Гражданлык лирикасына хас үзенчәлекләрне билгеләгез һәм җавабыгызны үзегез белгән әсәрләрдән мисаллар белән ныгытыгыз (20 балл).

***- Аерым бер иҗтимагый катламны борчыган, аларга хас булган хис-тойгыларны гәүдәләндерү;***

***- лирик геройның гражданин буларак гәүдәләнүе;***

***- җәмгыятьтәге вакыйгаларга мөнәсәбәт белдерү;***

***- идеянең иҗтимагый эчтәлектә булуы һ.б.***

2. Әлеге билгеләмәгә туры килгән төшенчәне язып куегыз (5 балл):

*Әсәрдә геройның эчке дөньясын, хис-кичерешләрен, теләк-омтылышларын тулы итеп, җентекләп сурәтләү* ***психологизм*** *дип атала*.

3. Төп сюжет элементларын санап чыгыгыз (10 балл).

***Пролог, экспозиция, төенләнеш, вакыйгалар үстерелеше, кульминацион нокта, чишелеш, эпилог.***

1. **Әдәби иҗат блогы (45 балл).**

1. Ш.Камалның “Акчарлаклар” яки Г.Исхакыйның “Кәҗүл читек” әсәрендә төп геройга характеристика бирегез. (10 балл)

2. Ш.Камалның “Акчарлаклар” яки Г.Исхакыйның “Кәҗүл читек” әсәрендә төп геройны сурәтләү барышында автор психологизмнан файдаланамы? Җавабыгызны дәлилләп языгыз. (15 балл) ***автор психологизмнан файдалана. “Акчарлаклар” повестенда ул Гарифның эчке дөньясын, авыр тормышка мөнәсәбәтен, Газизәгә булган хисләрен сурәтләгәндә кулланыла. “Кәҗүл читек” хикәясендә Әхмәдулланың күңелендәге кичерешләрне ачу барышында файдаланыла. Вакыйгалар барышында аның кичерешләре үзгәреп тора, читек белән бәйле вакйгалар аша шатлыктан көенечкә кадәр үзгәреш кичерә.***

3. Ш.Камалның “Акчарлаклар” повесте яки Г.Исхакыйның “Кәҗүл читек” хикәясе мисалында әсәр исеменең сюжет белән бәйләнешен билгеләп карагыз, автор ни өчен нәкъ шушы исемне сайлаган дип уйлыйсыз? Әсәр исеменә сез, сюжеттан чыгып, тагын нинди вариант тәкъдим итә алыр идегез? (20 балл)

1. **Иҗади блок (20 балл).**
2. Ш.Камалның “Акчарлаклар” повесте яки Г.Исхакыйның “Кәҗүл читек” хикәясенең сюжетын дәвам итеп, кечкенә генә хикәя язып карагыз. Сез геройларның алга таба язмышын ничек күзаллыйсыз?

**Татар гомуми белем бирү оешмаларында укучылар өчен татар әдәбиятыннан олимпиада сорауларына җаваплар**

**(муниципаль тур, 2016-2017 уку елы) 8 нче сыйныф**

**Башкару вакыты – 3 сәгать**

**Гомуми балл - 100**

1. **Теоретик блок (35 балл).**

1. Мәгърифәтчелек әдәбиятына хас үзенчәлекләрне билгеләгез һәм җавабыгызны үзегез белгән әсәрләрдән мисаллар белән ныгытыгыз (20 балл).

***- аң-белемле, тәрбияле геройны үзәккә кую;***

***- надан, тәрбиясз геройны аңа каршылыкта сурәтләү;***

***- геройларна уңай, тискәрегә бүлеп кую;***

***- татар тормышының чын җирлеген сурәтли башлау;***

***- милләтне белмле һәм мәдәниятле итү омтылышының, фикеренең алга чыгуы;***

***- аңлы, тәрбияле булу бәхеткә илтә дигән фикернең алга чыгуы һ.б.***

2. Әлеге билгеләмәгә туры килгән төшенчәне язып куегыз (5 балл):

*Әдәби әсәрдә вакыйгалар, төрле хәлләрнең яки кешеләрнең ходык-характерлары үсү-үзгәрү тарихы* ***сюжет*** *дип атала*.

3. Кеше образының төп төрләрен санап чыгыгыз (10 балл). ***Төп герой, ярдәмче герой, эпизодик герой.***

1. **Әдәби иҗат блогы (45 балл).**

1. М.Фәйзинең “Галиябану” яки Ф.Әмирханның “Бер хәрабәдә” әсәрендә төп геройга характеристика бирегез. (10 балл)

2. М.Фәйзинең “Галиябану” яки Ф.Әмирханның “Бер хәрабәдә” әсәрендә төп геройны сурәтләү барышында автор нинди әдәби алымнардан файдалана? Җавабыгызны дәлилләп языгыз. (15 балл) ***“Галиябану” драмасында төп геройларны ачу барышында автор психологизм, әдәби портрет, кичерешләрне җыр аша бирү, геройларны каршы куеп сурәтләү алымнарыннан оста файдалана. “Бер хәрабәдә” хикәясендә психологизм, чагыштыру, үткәнне искә төшереп бару, кичерешне тавыш, төсләр аша бирү кебек алымнардан, лирик чигенешләрдән һ.б. файдалана.***

3. М.Фәйзинең “Галиябану” драмасы яки Ф.Әмирханның “Бер хәрабәдә” хикәясе мисалында әсәр исеменең сюжет белән бәйләнешен билгеләп карагыз, автор ни өчен нәкъ шушы исемне сайлаган дип уйлыйсыз? Әсәр исеменә сез, сюжеттан чыгып, тагын нинди вариант тәкъдим итә алыр идегез? (20 балл)

1. **Иҗади блок (20 балл).**

1. М.Фәйзинең “Галиябану” драмасы яки Ф.Әмирханның “Бер хәрабәдә” хикәясенең сюжетын дәвам итеп, кечкенә генә хикәя язып карагыз. Сез геройларның алга таба язмышын ничек күзаллыйсыз?

**Татар гомуми белем бирү оешмаларында укучылар өчен татар әдәбиятыннан олимпиада сорауларына җаваплар**

**(муниципаль тур, 2016-2017 уку елы) 9 нчы сыйныф**

**Башкару вакыты – 3 сәгать**

**Гомуми балл - 100**

1. **Теоретик блок (35 балл).**

1. Идея төшенчәсенә билгеләмә языгыз (10 балл).

***Әсәрдәге конкрет вакыйгалар һәм җанлы образлар сурәтләнеше аша белдерелгән, геройларның эш-гамәлен, яшәү рәвешен, әхлак сыйфатларын раслаучы төп фикер.***

2. Суфичылык әдәбиятына хас үзенчәлекләрне билгеләгез һәм җавабыгызны үзегез белгән әсәрләрдән мисаллар белән ныгытыгыз (15 балл).

***- үзәгендә илаһи мәхәббәт (Аллага мәхәббәт), яшәү һәм үлем темалары тора;***

***- Әсәрләр тәкъдиргә буйсынырга, әхлакны төзәтергә чакыру, җанның Алла белән кушылырга омтылуы, бу җирнең коллык, ялган булуын раслау идеясе белән баетыла;***

***- символик образлы, мистик сүз сәнгате,***

***- серлелекне, дөньяны танып бетерә алмау фикерен алга сөрә,***

***- фикерне «ачкыч булган символлар, киная, төсләр символикасы аша җиткерү хас һ.б.***

3. Әлеге билгеләмәгә туры килгән төшенчәне язып куегыз (5 балл):

*Бер әдәби күренешнең икенче әдәби күренешкә тәэсир итүе* ***әдәби йогынты*** *дип атала*.

4. Драматургиягә хас төп жанрларны санап чыгыгыз (5 балл). ***Драма, комедия, трагедия.***

1. **Әдәби чор һәм әдәби иҗат блогы (45 балл).**

1. Казан ханлыгы чорында иҗат иткән кайсы әдипләрне атый аласыз? Санап чыгыгыз. (5 балл) ***Казтуган, Хәсән Кайгы, Мөхәммәд Әмин, Колшәриф, Өмми Камал, Мөхәммәдьяр, Дусмәмбәт, Чалгиз җырау һ.б.***

2. Ул әдипләр иҗатын берләштергән нинди уртак сыйфатларны билгели аласыз? (15 балл)

***- әсәрләрнең гуманистик идеяләр белән сугарылуы;***

***- төшенкелек, сагыш мотивларының алга чыгуы;***

***- суфичылык идеяләренең көчәюе;***

***- әхлаксызлыкны кискен тәнкыйть итү;***

***- гарузның хакмилек итүе;***

***- газәл, дастан, хикәят, мәрсия, мәдхия, тартмалы композиөия кебек жанр, әдәби формаларның активлыгы һ.б.***

3. Мөхәммәдьярның “Нуры содур” поэмасы мисалында әсәр исеменең сюжет белән бәйләнешен билгеләп карагыз, автор ни өчен нәкъ шушы исемне сайлаган дип уйлыйсыз? Әсәр исеменә сез тагын нинди вариант тәкъдим итә алыр идегез? (15 балл)

4. “Нәсыйхәт” шигырендә Мөхәммәдьяр укучыга нинди фикерләр белән мөрәҗәгать итә? (10 балл) ***Шигырь суфичылык рухы белән сугарылган. Ул укучыны әхлаклы, динле, иманлы булырга, Аллаһка омтылырга чакыра. Күңелне паклау аша Аллаһка якынаю хакында сөйли.***

1. **Иҗади блок (20 балл).**

1. Кол Галинең “Кыйссаи Йосыф” поэмасының сюжетын дәвам итеп, шул чор рухында кечкенә генә хикәя язып карагыз. Сез геройларның алга таба язмышын ничек күзаллыйсыз?

**Татар гомуми белем бирү оешмаларында укучылар өчен татар әдәбиятыннан олимпиада сорауларына җаваплар**

**(муниципаль тур, 2016-2017 уку елы) 10 нчы сыйныф**

**Башкару вакыты – 3 сәгать**

**Гомуми балл - 100**

1. **Теоретик блок (35 балл).**
2. Лирик герой төшенчәсенә билгеләмә языгыз (10 балл).

***Лирикада автор образы; әсәрдә уй-хисләре, эчке халәте чагылыш тапкан, шагыйрьнең хисләреннән тыш, шул замандагы күпчелек кешеләргә хас уй-кичерешләрне гәүдәләндерүче образ.***

2. Романтик әдәбиятка хас үзенчәлекләрне билгеләгез һәм җавабыгызны үзегез белгән әсәрләрдән мисаллар белән ныгытыгыз (15 балл).

***- төп сыйфатлары буларак кешенең рухи тормышы, күңел дөньясы алгы планга чыгарылу;***

***- хыялдагы тормыш сурәтләнү;***

***- субъективлык;***

***- геройларны идеаль зат, гадәттән тыш шәхесләр буларак тасвирлау;***

***- геройның тормыш-тирәлек белән кискен каршылыгы һәм аны кире кагуы;***

***- чынбарлыктан матурлык дөньясына, табигать дөньясына китү;***

***- ялгызак герой бирелеше һ.б.***

3. Әлеге билгеләмәгә туры килгән төшенчәне язып куегыз (5 балл):

*Нинди дә булса күренешне яки предметны аңлатучы шартлы сүз яки билге* ***символ*** *дип атала*.

4. Образ төрләрен санап чыгыгыз (5 балл). ***Кеше образлары, әйбер образлары, табигать образлары, җыелма образлар, ясалма образлар һ.б.***

1. **Әдәби чор һәм әдәби иҗат блогы (45 балл).**

1. ХХ йөз башында иҗат иткән кайсы шагыйрьләрне атый аласыз? Санап чыгыгыз. (5 балл) ***Г.Тукай, Дәрдемәнд, С.Рәмиев, М.гафури, Н.Думави, Ш.Бабич, С.Сүнчәләй һ.б.***

2. Ул шагыйрьләр иҗатын берләштергән нинди уртак сыйфатларны билгели аласыз? (15 балл)

- ***милли теманың алга чыгуы;***

***- халык язмышы өчен борчылу;***

***- милләтен яратучы, яшәү кануннарын билгеләргә омтылучы яки романтик, гыйсъянчы һ.б. тип лирик геройның формалашуы;***

***- милләтнең тормышын, артталыгын, тормыш авырлыгын тәнкыйтьләү;***

***- милли идеянең активлашуы һ.б.***

3. Г.Тукайның “Милли моңнар” шигыре мисалында әсәр исеменең автор фикере белән бәйләнешен билгеләп карагыз, шагыйрь ни өчен нәкъ шушы исемне сайлаган дип уйлыйсыз? Әсәр исеменә сез тагын нинди вариант тәкъдим итә алыр идегез? (15 балл)

4. “Милли моңнар” шигырендә Г.Тукай нинди проблемалар күтәрә? (10 балл) ***Татар милләтенең язмышы, киләчәге, ХХ йөз башында хокуксыз яшәве һ.б.***

1. **Иҗади блок (20 балл).**

1. Ф.Әмирханның “Хәят” повестеның сюжетын дәвам итеп, кечкенә генә хикәя язып карагыз. Сез геройларның алга таба язмышын ничек күзаллыйсыз?

**Татар гомуми белем бирү оешмаларында укучылар өчен татар әдәбиятыннан олимпиада сорауларына җаваплар**

**(муниципаль тур, 2016-2017 уку елы) 11 нче сыйныф**

**Башкару вакыты – 3 сәгать**

**Гомуми балл - 100**

1. **Теоретик блок (35 балл).**
2. Роман төшенчәсенә билгеләмә языгыз (10 балл).

***Зур күләмле, аерым кешеләрнең яки кешеләр төркеменең язмышларын катлаулы вакыйгаларда сурәтләп биргән, сюжет cызыкларының, геройларның күпсанлы булуына корылган эпик жанр.***

2. Лирик төргә хас үзенчәлекләрне билгеләгез һәм җавабыгызны үзегез белгән әсәрләрдән мисаллар белән ныгытыгыз (15 балл).

***- әдәбиятның тормышны теге яки бу ситуация-хәлләр тудырган аерым бер халәт, уй, фикер, хис, кичерешләр аша лирик «мин» исеменнән сурәтләүче төре;***

***- үзәгендә караш, тәэсир, кичереш образы тора, кешенең эчке, рухи дөньясын гәүдәләндерүне алга куя;***

***- кыска, чагыштырмача кечкенә күләмле;***

***- биредә образлылык читләтеп әйтүгә нигезләнә, аңланып бетмәгән мәгънәләр символик, аллего­рик образлар аша белдерелә.***

***- сәнгатьле, аһәңле сөйләм, экспрессив тыгыз сурәт, һәр сүз мәгънәви һәм эмоциональ көчкә ия, сурәт, тойгы, яңгыраш, ритм, аваз да үзләренә шул вазифаны беркетә һ.б.***

3. Әлеге билгеләмәгә туры килгән төшенчәне язып куегыз (5 балл):

*Кискен конфликтка корылган, көчле рухлы геройларга ия булган драма әсәре, жанр төре* ***трагедия*** *дип атала*.

4. Төп реалистик иҗат агымнарын санап чыгыгыз (5 балл). ***Мәгърифәтчелек реализмы, тәнкыйди реализм, социалистик реализм.***

1. **Әдәби чор һәм әдәби иҗат блогы (45 балл).**

1. 1960-80 нче елларда иҗат иткән кайсы язучыларны атый аласыз? Санап чыгыгыз. (5 балл) ***Ә.Еники,*** ***Г.Бәширов, А.Гыйләҗев, М.МәһдиевГ.Ахунов, Н.Фәттах һ.б.***

2. Ул язучылар иҗатын берләштергән нинди уртак сыйфатларны билгели аласыз? (15 балл)

***- авыл кешесен, аның тормышын сурәтләргә омтылу;***

***- әхлакый проблемаларга игътибар юнәлтү;***

***- зур жанрларга игътибарның көчәюе;***

***- реалистик сурәтләү принциплары белән янәшәдә романтик сурәтләү алымнарына иркен мөрәҗәгать итү;***

***- авыл темасының алга чыгуы;***

***- тәнкыйди башлангычның көчәюе һ.б.***

3. Ә.Еникинең “Матурлык” хикәясе мисалында әсәр исеменең автор фикере белән бәйләнешен билгеләп карагыз, автор ни өчен нәкъ шушы исемне сайлаган дип уйлыйсыз? Әсәр исеменә сез тагын нинди вариант тәкъдим итә алыр идегез? (15 балл)

4. “Матурлык” хикәясендә Ә.Еники нинди проблемалар күтәрә? (10 балл) ***Кеше күңеленең матурлыгы, эчке дөньяның байлыгы һ.б.***

1. **Иҗади блок (20 балл).**

1. Ә.Еникинең “Матурлык” хикәясенең сюжетын дәвам итеп, кечкенә генә хикәя язып карагыз. Сез геройларның алга таба язмышын ничек күзаллыйсыз?